《丁香结》
清代·桂念祖

积雨侵阶，同云蔽野，墙外屐声来往。倚绳床经案，朝又暮、时霎龛灯都上。

文园情绪减，才触拨、禅关又放。人间天界，刹那轮转，肠回无像。

惘惘。记三五年时，秋月春花同赏。绿酒红灯，银鞍绣毂，尽劳追想。

无奈存没聚散，苦乐殊今曩。惟何恩何怨，尚隔莲邦肸蚃。

作者简介：一名赤，清代经学家、词人。念祖从小师从经学大师皮锡瑞，在经学、词章方面均有深厚功力，尤擅于词。 曾从康、梁参加戊戌变法，主持沪萃报馆，后留学日本时客死。